אולגה סנטפאל

אולגה סנטפאל (במקור שטריקר,<ref>[https://tancelet.hu/hirek/3815-szentpal-olga-120 Táncélet.hu]</ref> בהונגרית: Szentpál Olga; בודפשט, 14 בדצמבר 1895 – בודפשט, 31 באוקטובר 1968) מרצה ומורה למחול יהודייה-הונגרייה, ראש חוג באוניברסיטה, החוקרת והאוספת החשובה של ריקודי עם הונגריים, זוכת פרס האמן המצטיין (1958). בעלה היה היסטוריון האמנות מריוס רבינובסקי.

== קורות חייה ==
אולגה שטריקר נולדה במשפחה יהודית כבתם של היזם דיולה יעקב שטריקר (1868–1938)<ref></ref> ושל וילמה וכסלר.<ref>[https://www.familysearch.org/ark:/61903/3:1:S3HY-D1W9-TV9?i=91&wc=92QY-16D%3A40678301%2C51865101%2C1077267303&cc=1452460 Születése bejegyezve a Bp. VI. ker. állami születési akv. 487/1895. folyószám alatt]</ref> <ref></ref> סבה וסבתה מצד אביה היו הסוכן אדולף שטריקר ועמליה גארטנר (איינציג), סבה וסבתה מצד אמה היו הסוכן מור וכסלר וארנסטינה סאטלר. בשנת 1916, קיבלה תעודת אמן במחלקה לפסנתר של האקדמיה למוזיקה ע"ש פרנץ ליסט בבודפשט.

בין השנים 1914–1917 למדה במכון ז'אק-דלקרוז בהלראו, שהוא הרובע הצפוני של העיר דרזדן. בין 1919 לבין -1931, הייתה מורה למקצבי (ריתמיקה) דלקרוז בבית הספר "מוזיקה הלאומית". בין השנים 1919–1924 לימדה בבית הספר הפרטי שלה גם מחול לילדים ולמבוגרים וכן לימדה והכשירה צוותי הוראה ואמנים ברמה אקדמית. בין 1920 לבין 1925, הופיעה על הבמה עם מופע של דלקרוז ויצרה כוריאוגרפיות, החל מ-1925 היא יצרה כוריאוגרפיות עבור קבוצת המחול סנטפאל ובין 1924 לבין 1935, הייתה מורה לריקוד ב"אקדמיה לאמנויות הבמה" (שמה היום האוניברסיטה לאמנויות התיאטרון והקולנוע).

משנת 1937 השתתפה בתנועות אנטי-פשיסטיות: ב"אגודת יאנוש ויידה", ב"תיאטרון הבימה העצמאית", ביוזמת "המכללה לאמנויות של צעירי סגד", ב"מועדון הנשים העובדות" וב"בית ואשאש". לא ידועים קורותיה בתקופת השואה.

לאחר 1945 השתתפה להקת הריקוד שלה באירועים של "האיחוד הדמוקרטי של הנשים ההונגריות" (MNDSZ) שאורגנו על ידי "האגודה לתרבות הפועלים" ובאירועי ה-המפלגה הקומוניסטית ההונגרית. בין 1946 לבין 1950 היא יצאה לסיור לימודי לאיסוף ריקודי עם ופתחה מחדש את בית הספר שלה ב-1947. בין השנים 1945–1952 הייתה מרצה ומורה למחול אוניברסיטה לאמנויות התיאטרון והקולנוע, ובין 1949 לבין 1952 הייתה ראש המחלקה הראשית לכוריאוגרפיה באוניברסיטה. בין השנים 1947–1948, היא הייתה ראש התוכנית ללימודי חינוך למחול ב"אוניברסיטה ההונגרית לחינוך גופני ומדעי הספורט". בין 1952 לבין 1968, הייתה מרצה במחלקה הווקאלית של האקדמיה למוזיקה ע"ש פרנץ ליסט. בין 1952 לבין 1957 לימדה ריקודים סלוניים היסטוריים ב"מכון הבלט הממלכתי". היא פרשה ב-1957.

אולגה סנטפאל חקרה ניתוח תנועה מ-1924 והתמקדה במיוחד בבלט ובמחול מודרני.

== חייה הפרטיים ==
ב-1919 אולגה נישאה להיסטוריון האמנות מריוס רבינובסקי.<ref>[https://www.familysearch.org/ark:/61903/3:1:S3HY-D1WQ-8YM?i=7&cc=1452460 Házasságkötése bejegyezve Bp. I. ker. állami házassági akv. 575/1919. folyószám alatt]</ref> נולדו להם שלושה ילדים.<ref>[http://virtualis.sk-szeged.hu/kiallitas/marius/eletrajz.html Rabinovszky Máriusz]</ref>

קברם של אולגה סנטפאל, אמנית תנועה, כוריאוגרפית, מורה וסופרת, ושל בעלה, היסטוריון האמנות מריוס רבינובסקי בבודפשט.

== כתביה ==
* אולגה סנטפאל–מריוס רבינובסקי: מחול. ספר אמנות התנועה ; תמונה אנג'לו, הוגו ארפוּרט, אולגה מאטה; בית ההוצאה הכללי, בודפשט, 1928
* מחקר: איסוף ועיבוד מחולות של ריקודי שיואגארד (בודפשט, 1953)
* הצ'רדש. הריקודים הלאומי הזוגי של הונגריה במחצית הראשונה של המאה ה-19 (בודפשט, 1954)
* ניתוח פורמלי של ריקוד העם ההונגרי (בודפשט, 1961)
* מיקלוש ראבאי: ריקוד בקבוקים ; ערכו: מריה סנטפאל / אולגה סנטפאל: ריקוד הנערות של סנטאישטוואן ; Gondolat, בודפשט, 1961 ( ספריית רקדני העם)
* ניתוח פורמלי של הגאליארד הצרפתי של ארבו ( Arbeau) (מחקרים במדעי המחול, 1963)
* אמיל ז'אק-דלקרוז (מוזיקה, מס' 8, 1965)

== פרסים ==
* פרס האמן המצטיין (1958)

== לקריאה נוספת ==
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X ([https://mek.oszk.hu/00300/00355/html/ABC14240/14940.htm לקסיקון ביוגרפי הונגרי]. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([https://mek.oszk.hu/02100/02139/html/sz24/276.html לקסיקון הונגרי לאמנות הבמה])
* Néprajzi lexikon ([https://mek.oszk.hu/02100/02115/html/4-1748.html לקסיקון אתנוגרפי])

== ראו גם ==
* דרך אמנות התנועה. יצא לאור על ידי בית הספר סנטפאל (בודפשט, 1935) לרגל יום השנה העשרים לעבודתה הפדגוגית של אולגה סנטפאל
* מיקלוש ראבאי : פרידה מאולגה סנטפאל (מוזיקה, 1969. מס' 1)
* ז'וז'ה מרני: עבודתה של אולגה סנטפאל (מחקרים במדעי מחול, 1978)

== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:ניצולות השואה
קטגוריה:כוריאוגרפיות יהודיות
קטגוריה:רקדניות יהודיות
קטגוריה:מורות לבלט
קטגוריה:בודפשט: אישים
קטגוריה:יהדות בודפשט
קטגוריה:ילידות 1895
קטגוריה:נפטרות ב-1968